Rower in polisieman se huis doodgeskiet | Maroela Media
Die beampte, wie se naam, rang en ouderdom nie bekend gemaak is nie, was glo op verlof en het na sy ma, wat in 'n rolstoel is, omgesien. Hulle het geslaap toe hy iemand by sy voordeur gehoor het.
Lt.kol. Katlego Mogale, 'n polisiewoordvoerder van Gauteng, sê die beampte het ondersoek gaan instel en twee vermeende rowers in sy voorhuis betrap nadat hulle die voordeur oopforseer het. "Die beampte het op hulle geskiet. Een van die verdagtes is noodlottig in die bolyf gewond. Die ander verdagte is ook gewond, maar kon van die toneel in 'n Opel Corsa vlug," het Mogale gesê.
Niemand is nog in verband met die voorval in hegtenis geneem nie. 'n Saak van moord en huisroof word ondersoek.
BB Smit · 6 jaar gelede
Sy naam sal nie/mag nie genoem word nie want hy is mos nie 'n Suid Afrikaanse held nie. Hy sal ook niks oorkom nie want hy is 'n polisieman en hulle mag maak soos hulle wil.
DdB · 6 jaar gelede
@BB, ironies dat hy aangekla word vir moord maar niemand het iets daaroor te sê nie. Rowers was besig om in te breek en ek lees ook nêrens dat hy deur 'n toe deur gevuur het nie wat die afleiding los dat sy lewe meer in gevaar was…. Nie soos Oscar wat net blindelings deur 'n toe deur vuur… Voor jy snotty antwoorde los, maak eers seker van jou saak